Document ID: 32013R0627

PADOMES REGULA (ES) Nr. 627/2013
(2013. gada 27. jūnijs),
ar kuru groza Regulu (ES) Nr. 7/2010, ar ko atsevišķiem lauksaimniecības un rūpniecības ražojumiem ievieš autonomas Savienības tarifa kvotas un nosaka to pārvaldību
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 31. pantu,
ņemot vērā Eiropas Komisijas priekšlikumu,
tā kā:
(1)
Lai nodrošinātu Savienībā nepietiekamā daudzumā ražotu preču pietiekamu un nepārtrauktu piegādi un nepieļautu nekādus tirgus traucējumus, atsevišķiem lauksaimniecības produktiem un rūpniecības ražojumiem ar Padomes Regulu (ES) Nr. 7/2010 (1) ir ieviestas autonomas tarifa kvotas. Ražojumus, uz kuriem attiecas minētās tarifa kvotas, var importēt ar samazinātu vai nulles nodokļa likmi. Šo pašu iemeslu dēļ, kas saistīti ar piegādi un tirgus traucējumiem, desmit ražojumiem ar kārtas numuru 09.2644 un no 09.2663 līdz 09.2671 atbilstīgā apjomā ir jāievieš jaunas tarifa kvotas ar samazinātu vai nulles nodokļa likmi, kuras būs spēkā no 2013. gada 1. jūlija.
(2)
Turklāt būtu jāpielāgo ražojuma apraksts autonomajām Savienības tarifa kvotām ar kārtas numuru 09.2620 un 09.2633 un tarifa kvotām ar kārtas numuru 09.2629 būtu jāpievieno cits Taric kods.
(3)
Autonomajām Savienības tarifa kvotām ar kārtas numuru 09.2917 un 09.2632 būtu jāpievieno beigu datums - 2013. gada 31. decembris, un turpināt piešķirt šādas kvotas pēc minētā datuma nav Savienības interesēs.
(4)
Jaunajām tarifa kvotām būtu jāstājas spēkā 2013. gada 1. jūlijā, tādēļ šī regula būtu jāpiemēro no tās pašas dienas un tai būtu jāstājas spēkā nekavējoties pēc tās publicēšanas Eiropas Savienības Oficiālajā Vēstnesī.
(5)
Tāpēc Regula (ES) Nr. 7/2010 būtu attiecīgi jāgroza,
IR PIEŅĒMUSI ŠO REGULU.
1. pants
Ar šo Regulas (ES) Nr. 7/2010 pielikumu groza šādi:
1)
iekļauj šīs regulas I pielikumā noteiktās rindas ar tarifu kvotu kārtas numuriem 09.2644 un no 09.2663 līdz 09.2671;
2)
rindas ar tarifu kvotu kārtas numuriem 09.2620, 09.2629, 09.2632, 09.2633 un 09.2917 aizstāj ar rindām, kas norādītas šīs regulas II pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2013. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 27. jūnijā

Labels: 3
15
1
6